ET Euroopa Liidu Teataja C 66/26

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 66/10)

Abi number: XA 406/08

Liikmesriik: Austria

Piirkond: Bundesland Wien

Abikava nimetus või üksikabi saava ettevõtja nimi: Richtlinie für die Gewährung eines Zuschusses zu den Versicherungsprämien für versicherbare Risiken in der Landwirtschaft

Õiguslik alus: Gesetz über die Förderung der Landwirtschaft in Wien (Wiener Landwirtschaftsgesetz), LGBl. für Wien Nr. 15/2000, in der geltenden Fassung

Abikavaga ettenähtud aastased kulud või ettevõtjale antava üksikabi üldsumma: 0,13 miljonit EUR

Abi suurim osatähtsus: Abi antakse kuni 50 % kindlustusmaksetest

Rakendamise kuupäev: Alates 1. jaanuarist 2009

Abikava või üksikabi kestus: 1. jaanuarist 2009 kuni 31. detsembrini 2013

Abi eesmärk: Viini liidumaal on umbes 700 põllumajandusettevõtet, mille põhitootmisvaldkonnad on aiandus ja maaviljelus. Kõik kõnealused põllumajandusettevõtted on väikesed ja keskmise suurusega ettevõtted (VKEd). Lisaks linnaelanikkonna varustamisele värskete kõrgekvaliteediliste põllumajandustoodetega panustavad kõnealused pereettevõtted põllumajanduslike tootmispindade harimise ja viljelemisega oluliselt ka Viini linnapiirkonna kultuurmaastiku kujundamisse ja säilitamisse. Kõnealuste ettevõtete jätkusuutlikkuse tagamine on seega Viini linnapoliitika oluline eesmärk.

Ettevõtete majandusliku elujõulisuse tagamise oluline vahend on kindlustuslepingute sõlmimine põllumajandustootmises loodusõnnetusega võrreldavatest ebasoodsatest ilmastikutingimustest tingitud kahjude vastu. Kuna kliimamuutused on viimastel aastatel suurenenud, on eriti oluliseks muutunud just põllumajandusettevõtete riskijuhtimine.

Ohtude vastu sõlmitavateks kindlustuslepinguteks kindlustusmaksete toetusena antav abi on ühisturuga kokkusobiv määruse (EÜ) nr 1857/2006 artikli 12 kohaselt.

Kasvuhoonete tormikahjustuste vastu sõlmitud kindlustuslepingu olemasolu puhul annab Viini liidumaa alates 2001. aastast igal aastal Viini aiandusettevõtjatele abi kuni 50 % kindlustusmaksetest.

Euroopa Komisjoni heakskiidetud abikava (riigiabi N 845/2000/Austria/Viin) on end väga õigustanud; selle tulemusena on Viini ümbruse kasvuhoonetest tormikahjustuste vastu kindlustatud rohkem kui 90 %. Käesoleva abikava jätkusuutlikkuse tagamiseks tuleks ettevõtetele edaspidi abi anda ka uue suunise raames.

Võttes arvesse kõnealuse abikava suurt tõhusust ja kliimamuutusest tingitud ebasoodsatest ilmastikutingimustest tulenevaid suurenenud ohte, mis võivad põllumajandustootmises eriti põllukultuuridele põhjustada väga suuri kahjusid, peaks kõnealust abikava alates 2009. aastast laiendama ka Viini liidumaa maaviljelusega tegelevate põllumajandusettevõtete suhtes. Haritavate maade mitut riski hõlmavate kindlustuslepingute sõlmimisega võivad põllumajandusettevõtted lisaks rahe- ja külmakahjustustele kindlustada end ka selliste ilmastikust tingitud ohtude vastu nagu põud, üleujutus, pealekantud setted, mudaummistused, torm jne. Et innustada Viini liidumaa põllupidajaid sellist kindlustuslepingut sõlmima, tuleb ettevõtjatele anda iga-aastast abi kuni 50 % kindlustusmaksetest. Kõnealune abikava on ette nähtud eespool nimetatud ohtude vastu selliste kindlustuslepingute sõlmimise kiirendamiseks, millega Viini liidumaal oleks hõlmatud võimalikult suur haritava maa pindala ning seega oleks tagatud ka Viini liidumaa põllumajandusettevõtete riskijuhtimise edendamine ja majanduslik stabiilsus

Asjaomane sektor/asjaomased sektorid: Viini liidumaa põllumajanduslikud tootmisettevõtted (aiandus ja maaviljelus)

Abi andva ametiasutuse nimi ja aadress:

Amt der Wiener Landesregierung Magistratsabteilung 58 Volksgartenstraße 3 1082 Wien ÖSTERREICH

Veebileht: http://www.wien.gv.at/umwelt/wasserrecht/foerderrichtlinie.html

Muu teave: Käesoleva suunise jõustumisega muutub kehtetuks heakskiidetud suunis „Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft” (riigiabi N 845/2000/Austria/Viin).

Kõnealune abikava on ette nähtud määruse (EÜ) nr 1857/2006 artikliga 12 ja täidab täielikult selles esitatud nõudmised. Eelkõige ei takista kõnealune abi kindlustusteenuste siseturu toimimist. Abi andev ametiasutus tagab, et abi ei piirdu üheainsa kindlustusseltsi või kontserni pakutava kindlustusega ning et selle tingimuseks ei ole toetusetaotleja kindlustuslepingu sõlmimine Austrias asuva kindlustusseltsiga

Abi number: XA 409/08

Liikmesriik: Prantsusmaa

Piirkond: Champagne-Ardenne

Abikava nimetus või üksikabi saava ettevõtja nimi: Aide à la reconstitution du cheptel ovin de la région Champagne-Ardenne à la suite de la crise de la fièvre catarrhale ovine (F.C.O.)

Õiguslik alus:

— Article L 1511-2 du Code Général des Collectivités Territoriales.

— Määruse (EÜ) nr 1857/2006 artikli 10 lõige 2.

— Règlement «Aide à la reconstitution des troupes ovines» adopté par la Commission permanente du Conseil Régional de Champagne-Ardenne du 7 juillet 2008

Abikavaga ettenähtud aastased kulud või ettevõtjale antava üksikabi üldsumma: 800 000 EUR programmile, mis lõpeb jaanuaris 2010

Abi suurim osatähtsus: Piirkond toetab kompenseerimata kadu kuni 80 % ulatuses (ülemmäär 200 EUR asendatud lamba, 20 EUR asendatud lambatalle ja 320 EUR asendatud registreeritud jäära kohta).

Abi piirmäär on loomaterviskaitse ühendusele (groupement de défense sanitaire) ajavahemikus lammaste katarraalse palaviku haiguskoldest teatamise kuupäevast kuni abi taotlemise kuupäevani teatatud surnud loomade arv

Rakendamise kuupäev: Alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebisaidil

Abikava või üksikabi kestus: Kuni 31. jaanuar 2010

Abi eesmärk: Abi eesmärk on hüvitada karjakasvatajatele lammaste katarraalse palaviku tagajärjel surnud loomade tõttu tekkinud majanduslik kahju.

Champagne-Ardenne'i piirkonnas teatati riigiabi taotluste raames hinnanguliselt 237 ettevõttes 6 639 katarraalse palaviku tõttu surnud lambast (sh 1 660 täiskasvanud looma). 2008. aastal deklareerisid karjakasvatajad võrreldes 2007. aastaga 2 882 lamba/kitse kindlustusmakset vähem (kindlustusmaksete arv vastab lammaste arvule, kes on poeginud vähemalt ühe korra või on vanuses rohkem kui 12 kuud ja olid lambakasvatusettevõttes vahemikus 1. veebruar kuni 10. mai 2008). Kriis tekkis pärast seda, kui piirkonna lambakari oli kasvanud alates 2003. aastast (pluss 10 000 lammast nelja viimase aastaga). Kõnealuse sektori piirkondlik dünaamika on seega tõsises ohus.

Seepärast pakub Champagne-Ardenne'i piirkond rahalist toetust lambakasvatajatele, kes kandsid kahju lammaste katarraalse palaviku põhjustatud kriisi tõttu ja kellel on alates 2006. aasta septembrist tõsised majanduslikud ja tervisekaitsealased raskused.

Piirkondliku abi eesmärk on toetada professionaalseid karjakasvatusettevõtteid, kelle lambakarja suurus on vähemalt 100 lamba/kitse kindlustusmaksega kaetud looma.

Piirkondlikku abi saav karjakasvataja kohustub viie aasta vältel säilitama oma tootmistaseme: seda kontrollitakse igal aastal esitatud lamba/kitse kindlustusmaksete alusel

Asjaomane sektor/asjaomased sektorid: Kõik Champagne-Ardenne'i piirkonnas tegutsevad vähemalt 80 %-se kasuliku põllumajandusmaaga lambakasvatajad, kelle jaoks lambakasvatus on põhitegevus ja kes on kuni 60 aasta vanused (või põllumajandusühendused, mille osanikeks on 50 % ulatuses kuni 60 aastased füüsilised isikud, kes on põhikohaga põllumajandustootjad ja AMEXA (põllumajandusettevõtjate tervisekindlustus) liikmed)

Abi andva ametiasutuse nimi ja aadress:

Région Champagne-Ardenne Hôtel de Région 5, rue de Jéricho 51037 Chalons en Champagne cedex FRANCE

Veebileht: http://www.cr-champagne-ardenne.fr/?SID=731

http://www.cr-champagne-ardenne.fr/getFile.aspx?FILEID=2808

Abi number: XA 414/08

Liikmesriik: Saksamaa Liitvabariik

Piirkond: Land Baden-Württemberg

Abikava nimetus: Landwirtschaft — Wachstum

Õiguslik alus: Rechtsgrundlage ist das Gesetz über die Landeskreditbank Baden-Württemberg — Förderbank vom 11.11.1998 (Gesetzblatt für Baden-Württemberg (GBl.) vom 18.11.1998, S. 581), zuletzt geändert durch Gesetz vom 11.12.2007 (GBl. vom 14.12.2007, S. 581) in Verbindung mit dem Programmmerkblatt Landwirtschaft — Wachstum

Abikavaga ettenähtud aastased kulud või ettevõtjale antava üksikabi üldsumma: Sooduslaenude andmine; kavandatud abi suurus 500 000 kuni 600 000 EUR. Kõnealuse summa teeb kättesaadavaks Landwirtschaftliche Rentenbank; pank omaenda vahenditest ei panusta

Abi suurim osatähtsus: Kuni 20 % abikõlblikest kuludest. Üksikettevõtjale antava abi suurim osatähtsus ei tohi kolme järjestikuse eelarveaasta pikkuse ajavahemiku jooksul ületada 400 000 EUR. Kõnealuste abikõlblike kuludega seotud muude riiklike rahaliste vahendite kumuleerumise korral järgitakse määruses (EÜ) nr 1857/2006 sätestatud piirmäärasid. Muuks kui ehituseks kasutatava maa ostmiseks võib anda abi kuni 10 % investeeringu abikõlblikest kuludest

Rakendamise kuupäev: Määruse (EÜ) nr 1857/2006 artikli 20 lõikega 1 ettenähtud tähtaja jooksul, kuid mitte enne 2. jaanuarit 2009

Abikava kestus: Kuni 30. juunini 2014

Abi eesmärk: Vastavalt EÜ asutamislepingu I lisale põllumajandustoodete esmatootmisega tegelevate (v.a kalandus ja vesiviljelus) väikeste ja keskmise suurusega ettevõtjate toetamine põllumajandustoodete esmatootmisse tehtavate investeeringute soodustamisega (määruse (EÜ) nr 1857/2006 artikkel 4). Abikõlblikud kulud on a) kinnisvara ehitamine, omandamine või parandamine; b) masinate ja seadmete ost või liising ostmisvõimalusega, kaasa arvatud arvutitarkvara, ülempiiriga kuni vara turuväärtuseni; c) punktidest a ja b tulenevate kuludega seotud üldkulud, nagu näiteks arhitektide, inseneride ja konsultantide tasud, teostatavusuuringud. Seejuures tagatakse, et abi ei tohi anda, kui see on vastuolus ühist turukorraldust kehtestavates nõukogu määrustes ettenähtud keeldude või piirangutega, isegi kui need keelud ja piirangud viitavad üksnes ühenduse toetusele

Asjaomane sektor/asjaomased sektorid: Põllumajandus, viinamarjakasvatus, aiandus

Abi andva ametiasutuse nimi ja aadress:

Landeskreditbank Baden-Württemberg — Förderbank Postfach 10 29 43 70025 Stuttgart DEUTSCHLAND

Veebileht: www.l-bank.de/landwirtschaft-wachstum

Muu teave: —

Abi number: XA 417/08

Liikmesriik: Saksamaa Liitvabariik

Piirkond: Freistaat Bayern

Abikava nimetus või üksikabi saava ettevõtja nimi: Bezuschussung der aufgrund gesetzlicher Testpflicht durchgeführten BSE/TSE-Schnelltests bei Schlachtrindern über 30 Monaten entstandenen Kosten, durch Verrechnung der Finanzhilfe der Gemeinschaft für diese BSE-Pflichttests

Õiguslik alus:

— Määruse (EÜ) nr 999/2001 artikli 6 lõige 1 koostoimes III lisa A peatüki punktiga 2.

— Gesetz zum Vollzug des Tierseuchenrechts und der Verordnung über die Benutzungsgebühren der Gesundheitsverwaltung

Abikavaga ettenähtud aastased kulud või ettevõtjale antava üksikabi üldsumma: Ligikaudu 2,3 miljonit EUR üle 30 kuu vanuste veiste BSE kiirtestide tegemiseks; abi suurus sõltub ühenduse iga-aastasest kindlaksmääratud rahalisest abist ja vajalike testide arvust

Abi suurim osatähtsus: Kuni 100 %

Rakendamise kuupäev: Iga-aastased load

Abikava või üksikabi kestus: Kuni 31. detsembrini 2013

Abi eesmärk: Riigiabi seadusega ettenähtud kohustuslike TSE- või BSE-testidega seotud kulude hüvitamiseks.

Riigiabi kohaldamise alus: määruse (EÜ) nr 1857/2006 artikli 16 lõige 1.

Kinnitatakse, et määruse (EÜ) nr 1857/2006 artikli 16 lõike 3 kohane abi ei hõlma otsemakseid tootjatele

Asjaomane sektor/asjaomased sektorid: Baieri liidumaa tapamajad ja jäätmetehased ning väikesed ja keskmise suurusega põllumajandusettevõtted. Määruse (EÜ) nr 1857/2006 artikli 16 lõike 2 kohased tapamaju ja jäätmetehaseid käsitlevad nõudmised on Baieri liidumaal täidetud

Abi andva ametiasutuse nimi ja aadress:

Bayerisches Staatsministerium für Umwelt und Gesundheit Rosenkavalierplatz 2 Postfach 810140 81901 München DEUTSCHLAND

Võimalike küsimuste korral pöörduda:

Bayerisches Staatsministerium für Landwirtschaft und Forsten Referat C/6 Ludwigstr. 2 80539 München DEUTSCHLAND Tel. +49 892182-2222

Veebileht: http://www.stmugv.bayern.de/tiergesundheit/krankheiten/bsediagnostik.htm

Muu teave: —

Abi number: XA 429/08

Liikmesriik: Iirimaa

Piirkond: Liikmesriik

Abikava nimetus või üksikabi saava ettevõtja nimi: Cattle Breeding Infrastructure Program

Õiguslik alus: National Development Plan 2007-2013

Abikavaga ettenähtud aastased kulud või ettevõtjale antava üksikabi üldsumma: Maksimaalselt 1,5 miljonit EUR aastas

Abi suurim osatähtsus: Kuni 70 % abikõlblikest kuludest

Rakendamise kuupäev:

Abikava või üksikabi kestus: 1. jaanuar 2009 kuni 31. detsember 2013

Abi eesmärk: Loomakasvatuse infrastruktuuriprogrammi haldab Irish Cattle Breeding Federation (ICBF) (Iirimaa Loomakasvatusföderatsioon). Programmi eesmärk on julgustada liha- ja piimatooteid tootvaid põllumajandusettevõtjaid kasutama nüüdisaegseid teaduslikke aretusväärtusi, aidates seega kaasa nende pikaajalisele elujõulisusele. Kõnealune programm koosneb paljudest osadest, mis on seotud testimise, geneetilise hindamise ja andmekogumisega ning teadusteabe levitamisega.

Geneetilise hindamise projekt hõlmab Iirimaal kasutatavate liha- ja lüpsikarja geneetilise hindamise süsteemide uurimist, läbivaatamist ja uuenduste väljaarendamist, vajaduse korral ka genoomiandmeid, uute veiseliha hindamise kriteeriumide kasutuselevõttu, sh reklaami, koolitusmaterjalide avaldamist, otsepostitusi põllumajandusettevõtjatele ning põllumajandusettevõtjate ja tööstuse huvirühmade vahelisi kohtumisi, et parandada ettevõtjate arusaamist uutest näitajatest.

Kõnealuse programmi andmekogumise ja teabelevitamise osa eesmärk on välja arendada arvutisüsteemid, korraldada koolitusi ning toetada liha- ja piimanäitajate kasutuselevõttu.

Käesolevat abi antakse määruse (EÜ) nr 1857/2006 artikli 15 lõike 2 punktide d ja e ning artikli 16 lõike 1 punkti b alusel („Tehnilise abi andmine põllumajandussektoris” ja „Loomakasvatussektori toetus”)

Asjaomane sektor/asjaomased sektorid: Veisekasvatus

Abi andva ametiasutuse nimi ja aadress:

Department of Agriculture, Fisheries and Food Agriculture House Kildare Street Dublin 2 IRELAND

Veebileht: http://www.agriculture.gov.ie/schemes/NDP_State_Aid/CattleBreedingInfrastructure2009_13.doc